Et af de steder, som oplever tendensen, er Svømmeland i Nørresundby. - Vi synes det er etisk forkert og derfor er det heller ikke tilladt at intimbarbere sig i vores svømmehal. Jeg tror ikke de unge mennesker tænker så meget over det, men de ældre gæster føler sig stødt. De synes det er mærkeligt at man står og "opererer" dernede, fortæller inspektør Lars Dam Møller, Svømmeland i Nørresundby, til TV2 / Nord. Blandt dagens gæster i svømmehallen er der heller ikke meget forståelse at hente for den indiskrete adfærd. - Jeg synes det er en dårlig ide. Hvis du skal barbere dig dernede står du med spredte ben og en skraber - det behøver jeg altså ikke se på og det tror jeg heller ikke mange andre gider se på, siger Per Kyneb fra Aalborg. Hvis problemet bliver større vil Lars Dam Møller overveje en bedre skiltning mod intimbarbering.

Opsummering:
Barbering af kroppens intime dele er jo nok noget de fleste betragter som noget temmelig privat. Men det afholder ikke et stigende antal unge fra at barbere de ædlere dele i fuld offentlighed i de nordjyske fitness-centre og svømmehaller - også selvom det de fleste steder er forbudt.